ભારત અમેરિકાની વાત માનીને ઈરાનથી ક્રુડ ઓઈલ આયાત બંધ કરે તો તેની આર્થિક રીતે પણ મોટી કિંમત આપણે ચૂકવવી પડે તેમ છે. ભારતે અન્ય અખાતી દેશો અને અમેરિકા પર ક્રૂડ માટે નિર્ભર રહેવું કે જે આપણને મોંઘું પડે. તાજેતરમાં ભારતે અમેરિકાથી ક્રૂડની આયાતનો પ્રારંભ કર્યો છે પણ એ મોંઘું પડે છે. ઈરાન પાસેથી ક્રુડ આયાત બંધ થાય તો આપણ પડતર હજુ ઊંચી જાય ને દેશમાં પેટ્રોલ-ડીઝલના ભાવ આસમાને પહોંચે. આપણું વિદેશી હૂંડિયામણ પણ ક્રુડની ખરીદીમાં જ ખતમ થઈ જાય તેથી એ રસ્તો ઘાતક બને. ભારતે અત્યારે તો અમેરિકાની ધમકી સામે મક્કમ વલણ બતાવ્યું છે. ભારતે સાફ શબ્દોમાં કહ્યું છે કે, અમેરિકી પ્રતિબંધો છતા ભારત ઈરાન સાથે પોતાના વેપાર સંબંધો યથાવત્ રાખશે અને ઈરાનના શાંતિપૂર્વક પરમાણુ ઊર્જાના ઉપયોગ કરવાના અધિકારનુ સન્માન કરવામાં આવે. ભારતે ઈરાનને પણ અપીલ કરી છે કે, પરમાણુ કરાર મુદ્દે આંતરરાષ્ટ્રીય સમુદાયની ચિંતાનું પણ સમાધાન થાય.